เซอร์เอิน ทอร์เปกอร์ด ลุนด์

เซอร์เอิน ทอร์เปกอร์ด ลุนด์ (, ; เกิดวันที่ 23 ธันวาคม ค.ศ. 1998) เป็นนักแสดง นักร้อง และนักแต่งเพลงชาวเดนมาร์ก เขาจะเป็นตัวแทนของในการประกวดเพลงยูโรวิชันปี 2026 ด้วยเพลง "เฟอร์วีโกร์เยม"

 ชีวิตช่วงต้น 
เซอร์เอินเกิดในกูดแม และเติบโตในหมู่บ้านอูเรในเทศบาลเมืองสเวนบอร์กในช่วงที่เรียนอยู่ เขาได้รับการฝึกฝนเบื้องต้นด้านการละคร การเต้น และดนตรี เมื่ออายุ 17 ปี เขาได้รับการยอมรับเข้าเรียนที่ "มิวสิคัลอะคาเดเมียต" ซึ่งเป็นสาขาหนึ่งของโรงเรียนศิลปะการแสดงแห่งเดนมาร์กในเฟรเดริเซีย เซอร์เอินเป็นนักเรียนที่อายุน้อยที่สุดของสถาบันแห่งนี้ เขาสำเร็จการศึกษาระดับปริญญาตรีที่นั่นในปี 2019

 อาชีพ 
เซอร์เอินเริ่มทำงานเป็นนักแสดงละครเพลง โดยรับบทในละครเพลงต่าง ๆ เช่น เวสต์ไซด์สตอรี แดนซ์ออฟเดอะแวนไพร์ และคิงกีบูทส์ เขาแสดงบทบาทนำเป็น โทนี ในละครเพลงเรื่อง เวสต์ไซด์สตอรี ที่โรงอุปรากรโคเปนเฮเกนในปี 2021 และ 2022 และได้รับรางวัลความสามารถพิเศษจากรางวัลเรอเมิร์ตซึ่งเป็นรางวัลด้านการละครของเดนมาร์กในปี 2021

ในปี 2023 เซอร์เอินเข้าร่วมดานส์กเมลูดีกรังด์ปรีซ์ปี 2023 การประกวดเพลงระดับชาติเพื่อคัดเลือกตัวแทนของเดนมาร์กในการประกวดเพลงยูโรวิชันปี 2023 ที่นั่น เพลง "ลีแยร์" ของเขาทำผลงานได้ไม่ถึงสามอันดับแรก ในปีเดียวกันนั้น เขาได้วางจำหน่ายซิงเกิลที่แต่งเองเป็นครั้งแรกชื่อ "สตอร์กุนสต์" ในเดือนตุลาคม 2024 เขาได้ปล่อยแผ่นเสียงอัลบัมสั้นแรกของเขาชื่อ "เออเยสเตน" ในเดือนกุมภาพันธ์ ค.ศ. 2026 เขาชนะการประกวดดานส์กเมลูดีกรังด์ปรีซ์ปี 2026 ด้วยเพลง "เฟอร์วีโกร์เยม" ทำให้เซอร์เอินได้รับสิทธิ์เป็นตัวแทนประเทศเดนมาร์กในการประกวดเพลงยูโรวิชันปี 2026

 ผลงานเพลง 
 แผ่นเสียงอัลบัมสั้น 
 ชื่อ รายละเอียด เออเยสเตน วางจำหน่าย: 25 ตุลาคม ค.ศ. 2024
 ค่ายเพลง: ลิตเติลเยลโลว์เฮาส์
 รูปแบบ: ดิจิทัลดาว์นโหลด, สตรีมมิง

 ซิงเกิล 
 ชื่อ ปี อัลบัมหรืออีพี "ลีแยร์" 2023 rowspan="3"  "อินอะเพอร์เฟ็กต์เวิลด์" "สตอร์กุนสต์" "เดทิงเยวิสเกอร์" 2024 เออเยสเตน "เอนไดร์นก์ซอมมายก์" "เฟอร์วีโกร์เยม" 2026 
 อ้างอิง 

หมวดหมู่:ศิลปินชาวเดนมาร์ก
หมวดหมู่:บุคคลที่ยังมีชีวิตอยู่
หมวดหมู่:บุคคลที่เกิดในปี พ.ศ. 2541
หมวดหมู่:ผู้เข้าประกวดการประกวดเพลงยูโรวิชันปี 2026